ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΝΟΕΜΒΡΙΟΥ 2021

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΝΟΕΜΒΡΙΟΣ 2021

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

ΝΟΕΜΒΡΙΟΣ 2021

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α11/2021

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΝΟΕΜΒΡΙΟΣ 2021

1. ΑΝΕΡΓΙΑ ΠΡΟΣΑΡΜΟΣΜΕΝΗ ΣΤΙΣ ΕΠΟΧΙΚΕΣ ΔΙΑΚΥΜΑΝΣΕΙΣ[[1]](#footnote-1)

(Πηγή: EUROSTAT)

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Οκτώβριο του 2021 η ανεργία στην Κύπρο ανήλθε στο 6,6% παρουσιάζοντας μείωση κατά 3,4 ποσοστιαίες μονάδες σε σχέση με τον ίδιο μήνα πέρσι (10,0%). Σε σύγκριση με τον προηγούμενο μήνα, Σεπτέμβριο του 2021, το ποσοστό ανεργίας αυξήθηκε κατά 0,4 ποσοστιαίες μονάδες. Η ανεργία των νέων 15-24 ετών έφτασε στο 15,0% τον Σεπτέμβριο του 2021 παρουσιάζοντας μείωση κατά 4,4 ποσοστιαία μονάδα σε σχέση με τον Οκτώβριο του 2020 (19,9%).

Το επίπεδο ανεργίας στην Ευρωζώνη (ΕΑ 19) έφτασε στο 7,3% τον Οκτώβριο του 2021 από 7,4% που ήταν τον Σεπτέμβριο του 2021 και 8,4% τον Οκτώβριο του 2020. Ο μέσος όρος ανεργίας στην Ευρώπη έφτασε στο 6,7% τον Οκτώβριο του 2021 από 7,5% που ήταν τον ίδιο μήνα πέρσι.

2. ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ[[2]](#footnote-2)

(Πηγή: Στατιστική Υπηρεσία)

Σύμφωνα με τα τελευταία στοιχεία της Έρευνας Εργατικού Δυναμικού, κατά το τρίτο τρίμηνο του 2021 το ποσοστό ανεργίας διαμορφώθηκε στο 6,6% του εργατικού δυναμικού (31.355 άτομα) παρουσιάζοντας μείωση κατά 1,6 ποσοστιαία μονάδα (ή 5,879 άτομα) σε σχέση με το τρίτο τρίμηνο του 2020 που ήταν 8,2% (37.234 άτομα). Ο μέσος όρος του ποσοστού ανεργίας κατά το πρώτο εννεάμηνο του 2021 διαμορφώθηκε στο 7.9% (μέσος όρος αριθμού ανέργων: 36.516) από 7,4% που ήταν το πρώτο εννεάμηνο του 2020 (με μέσο όρο αριθμού ανέργων: 33.496). Όσον αφορά τον μέσο όρο του ποσοστού ανεργίας για ολόκληρο το 2020 αυτός διαμορφώθηκε στο 7,6% (34.291 άτομα) του εργατικού δυναμικού, παρουσιάζοντας αύξηση 0,5 ποσοστιαία μονάδα (ή 2.588 άτομα) σε σχέση με το 2019 (7,1% ή 31.703 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 14,5% (5.711 άτομα) το τρίτο τρίμηνο του 2021, παρουσιάζοντας μείωση κατά 5,9 ποσοστιαίες μονάδες σε σχέση με το τρίτο τρίμηνο του 2020 που ήταν 20,4%, (7.123 άτομα). Η μείωση αυτή οφειλόταν στη σημαντική αύξηση που σημείωσε η απασχόληση των νέων κατά 5.925 άτομα ή 21%. Ο μέσος όρος του ποσοστού ανεργίας των νέων 15-24 ετών για το πρώτο εννεάμηνο του 2021 διαμορφώθηκε στο 17,0% (μέσος όρος αριθμού ανέργων νέων: 6.625) από 17,6% που ήταν το πρώτο εννεάμηνο του 2020 (με μέσο όρο αριθμού ανέργων νέων: 6.016).

Όσον αφορά τον μέσο όρο του ποσοστού ανεργίας των νέων 15-24 χρονών για ολόκληρο το 2020 αυτός διαμορφώθηκε στο 18,2% του εργατικού δυναμικού (6.405 άτομα) παρουσιάζοντας αύξηση 1,6 ποσοστιαίες μονάδες (ή 393 ατόμων) σε σχέση με το 2019 (16,6% ή 6.012 άτομα).

Κατά μέσο όρο το ποσοστό ανεργίας στους νέους 15-24 ετών το 2018 διαμορφώθηκε στο 20,2%, το 2017 στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Το επίπεδο απασχόλησης (15+) το τρίτο τρίμηνο του 2021 αυξήθηκε κατά 26,039 άτομα (6,3%) σε σύγκριση με το ίδιο τρίμηνο του 2020, φτάνοντας στα 440.959 άτομα, από 414.920 άτομα που ήταν το 2020, το δε ποσοστό απασχόλησης των ατόμων ηλικίας 20-64 χρόνων αυξήθηκε κατά 2,7 ποσοστιαίες μονάδες φτάνοντας στο 77,2% το τρίτο τρίμηνο του 2021. Ο μέσος όρος του ποσοστού απασχόλησης των ατόμων ηλικίας 20-64 χρόνων κατά τους πρώτους εννέα μήνες του 2021 αυξήθηκε στο 75,5% από 74,9% το 2020. Ο ετήσιος μέσος όρος του ποσοστού απασχόλησης των ατόμων 20-64 χρόνων κατά το 2020 διαμορφώθηκε στο 74,9% παρουσιάζοντας μείωση από το επίπεδο του 2019 που ήταν 75,7%. Κατά το 2018 το ποσοστό απασχόλησης ήταν 73,9%, το 2017 ήταν 70,8% και το 2016, 68,7%.

3. ΕΓΓΕΓΡΑΜΜΕΝΗ ΑΝΕΡΓΙΑ

(Πηγή : Τμήμα Εργασίας)

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος του Νοεμβρίου 2021, έφτασε τα 13.977 άτομα. Με βάση τα στοιχεία *διορθωμένα για εποχικές διακυμάνσεις* που δείχνουν την τάση της ανεργίας, ο αριθμός των εγγεγραμμένων ανέργων τον Νοέμβριο του 2021 μειώθηκε στα 15.015 άτομα σε σύγκριση με 15.296 τον προηγούμενο μήνα.  Σε σύγκριση με τον Νοέμβριο του 2020 σημειώθηκε μείωση 18.991 ατόμων ή 57,6%.

Σημειώνεται ότι από τις 15 Ιουνίου 2021 οι εγγραφές ατόμων που αναζητούν εργασία μέσω της Δημόσιας Υπηρεσίας Απασχόλησης (ΔΥΑ) όπως και οι ανανεώσεις τους, γίνονται μόνο διαδικτυακά. Οι αυτόματες ανανεώσεις των εγγραφών που εφαρμόζονταν από τις 12 Μαρτίου 2020, στα πλαίσια των έκτακτων μέτρων που λήφθηκαν με στόχο την αποφυγή της εξάπλωσης του κορωνοϊού έχουν σταματήσει. Επισημαίνεται ότι, οι ετήσιες ή μηνιαίες συγκριτικές αξιολογήσεις των στοιχείων εγγεγραμμένης ανεργίας τα οποία θα καταγράφονται από τις 15/6/2021 και εντεύθεν, δεν θα θεωρούνται ασφαλείς.

*Α.* ετήσια σύγκριση μεταξύ ΝΟΕΜΒΡΙΟΥ 2021 και 2020 :

* Μείωση του αριθμού των εγγεγραμμένων ανέργων σε 13,977 άτομα από 32.968 που ήταν τον αντίστοιχο μήνα του 2020 (μείωση κατά 57,6% ή 18.991 άτομα).
* Κατά φύλο, ο αριθμός των ανέργων αντρών ανήλθε στα 6.281 άτομα, ενώ ο αριθμός των ανέργων γυναικών ανήλθε στα 7.696 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 7.990 άτομα ή 56% ενώ των γυναικών μειώθηκε κατά 11.001 άτομα ή 59%.
* Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική μείωσηπαρου­σιάστηκε στην επαρχία Λευκωσίας (κατά 5.127 άτομα ή 56%), ακολουθεί η επαρχία Λεμεσού (κατά 4.288 άτομα ή 55%), η επαρχία Λάρνακας (κατά 3.704 άτομα ή 62%), η επαρχία Αμμοχώστου (κατά 3.238 άτομα ή 57%), και η επαρχία Πάφου (κατά 2.634 άτομα ή 59%). Σημειώνεται ότι η επαρχία Λευκωσίας συγκεντρώνει το μεγαλύτερο αριθμό ανέργων από όλες τις επαρχίες (4.008 άτομα ή 29%), ακολουθεί η επαρχία Λεμεσού (3.496 ή 25%), Λάρνακας (2.248 ή 16%), Αμμοχώστου (2.394 άτομα ή 17%) και Πάφου (1.831 ή 13%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2020 παρουσιάστηκαν στον τομέα των Ξενοδοχείων (κατά 4.656 άτομα ή 56%), στον τομέα του Εμπορίου (κατά 3.839 άτομα ή 62%), στις άλλες υπηρεσίες (κατά 3.388 άτομα ή 58%), στους νεοεισερχόμενους (κατά 1.375 άτομα ή 61%), στον τομέα της μεταποίησης (κατά 1.229 άτομα ή 60%), στον τομέα των μεταφορών (κατά 990 άτομα ή 66%) και στον τομέα των κατασκευών (887 άτομα ή 46%). Η μεγαλύτερη συγκέντρωση ανέργων έχει καταγραφεί στον τομέα των Ξενοδοχείων (3.655 άτομα ή 26%), στον τομέα των Άλλων Υπηρεσιών (2.413 άτομα ή 17%) και στον τομέα του Εμπορίου (2.375 άτομα ή 17%). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Οι μεγαλύτερες αριθμητικές μειώσεις κατά επαγγελματική κατηγορία σε σύγκριση με τον ίδιο μήνα του 2020 παρουσιάστηκαν ανάμεσα στην κατηγορία των υπαλλήλων υπηρεσιών και πωλητών (κατά 5.740 άτομα ή 59%), των ανειδίκευτων εργατών (κατά 4.141 άτομα ή 61%), στους γραφείς/δακτυλογράφους (κατά 2.808 άτομα ή 53%), στους προσοντούχους/ ειδικούς (κατά 1.790 άτομα ή 57%) και στους νεοεισερχομένους (κατά 1.375 άτομα ή 61%). Η μεγαλύτερη συγκέντρωση ανέργων έχει καταγραφεί στην επαγγελματική κατηγορία των υπαλλήλων υπηρεσιών και πωλητών (3.927 άτομα ή 28% του συνόλου), στους ανειδίκευτους εργάτες (2.638 άτομα ή 19%), στους γραφείς/δακτυλογράφους (2.465 άτομα ή 18%) και στους προσοντούχους/ ειδικούς (1.364 άτομα ή 10%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες.
* Οι μεγαλύτερες μειώσεις παρουσιάστηκαν στις ηλικιακές ομάδες 30-39 ετών (κατά 5.244 άτομα ή 57%), στις ηλικίες 40-49 χρονών (κατά 3.846 άτομα ή 56%) και 50-59 χρονών (κατά 3.524 άτομα ή 54%). Η μεγαλύτερη συγκέντρωση ανέργων καταγράφηκε στην ηλικιακή ομάδα 30-39 ετών (3.824 άτομα ή 28%), στην ηλικιακή ομάδα 40-49 ετών (3.019 άτομα ή 22%) και στην ηλικιακή ομάδα 50-59 ετών (2.992 άτομα ή 21%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* O αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες δηλ. ήταν μακροχρόνια άνεργοι, έφτασε τα 2.418 άτομα παρουσιάζοντας σημαντική μείωση κατά 9.288 άτομα ή 79% σε σχέση με τον ίδιο μήνα πέρσι και αντιπροσωπεύει το 17% του συνόλου των εγγεγραμμένων ανέργων. Ο αριθμός των εγγεγραμμένων ανέργων που είχαν διάρκεια ανεργίας πάνω από 6 μήνες έφτασε στα 3.609 άτομα (μείωση κατά 16.454 άτομα ή 82% σε σχέση με τον ίδιο μήνα πέρσι) και αντιπροσωπεύει το 26% του συνόλου των εγγεγραμμένων ανέργων. Μείωση κατά 7.166 άτομα ή 86% παρουσιάστηκε επίσης και στους ανέργους με διάρκεια ανεργίας από 6 μήνες μέχρι 12 μήνες οι οποίοι έφτασαν τα 1.191 άτομα και αντιπροσωπεύουν το 9% του συνόλου των εγγεγραμμένων ανέργων. Μείωση παρατηρήθηκε επίσης στον αριθμό των ανέργων με διάρκεια ανεργίας από 3-6 μήνες (κατά 3.559 άτομα ή 67%) ενώ ο αριθμός των ανέργων με διάρκεια ανεργίας κάτω από 3 μήνες αυξήθηκε κατά 1.022 άτομα ή 13%. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 9.235 άτομα (66%), ενώ ο αντίστοιχος αριθμός τον ίδιο μήνα πέρσι ήταν 21.518 άτομα (65%). Από το σύνολο των ανέργων οι 2.931 (21%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7.122 άτομα (22% του συνόλου των ανέργων). Σημειώνεται ότι η μεγαλύτερη αριθμητική μείωση σε σύγκριση με τον ίδιο μήνα πέρσι σημειώθηκε ανάμεσα στους Ελληνοκύπριους (μείωση κατά 12.283 άτομα ή 57%), ενώ ο αριθμός των ανέργων Ευρωπαίων πολιτών μειώθηκε κατά 4.191 άτομα ή 59%. Σχετικό το πιο κάτω διάγραμμα.
* Από τους εγγεγραμμένους άνεργους, 6.488 άτομα (46%) είναι απόφοιτοι δευτεροβάθμιας γενικής ή τεχνικής εκπαίδευσης, 4.354 άτομα (31%) είναι απόφοιτοι τριτοβάθμιας εκπαίδευσης, 3.010 άτομα (22%) είναι απόφοιτοι πρωτοβάθμιας εκπαίδευσης και τέλος 125 άτομα (1%) είναι άτομα χωρίς μόρφωση. Σημειώνεται ότι ο αριθμός των αποφοίτων δευτεροβάθμιας γενικής ή τεχνικής εκπαίδευσης μειώθηκε κατά 8.512 άτομα (ή 57%) σε σύγκριση με τον ίδιο μήνα πέρσι, ο αριθμός των αποφοίτων τριτοβάθμιας εκπαίδευσης μειώθηκε κατά 5.784 άτομα (ή 57%) και της πρωτοβάθμιας εκπαίδευσης κατά 4.584 άτομα (ή 60%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

Β. ΜΗΝΙΑΙΑ ΣΥΓΚΡΙΣΗ ΜΕΤΑΞΥ ΝΟΕΜΒΡΙΟΥ ΚΑΙ ΟΚΤΩΒΡΙΟΥ 2021 :

* Τον Νοέμβριο ο αριθμός των εγγεγραμμένων ανέργων αυξήθηκε κατά 3.003 άτομα ή 27% σε σύγκριση με τον προηγού­μενο μήνα.
* Κατά φύλο ο αριθμός των αντρών αυξήθηκε κατά 1.419 άτομα και ο αριθμός των γυναικών κατά 1.584 άτομα.
* Κατά ηλικία, η μεγαλύτερη αύξηση παρουσιάστηκε στην ηλικιακή ομάδα 40-49 χρονών κατά 703 άτομα.
* Κατά εθνικότητα, η μεγαλύτερη αύξηση παρατηρήθηκε ανάμεσα στους Ευρωπαίους πολίτες κατά 1.344 άτομα.
* Κατά διάρκεια ανεργίας, η μεγαλύτερη αύξηση παρουσιάστηκε στους ανέργους με διάρκεια ανεργίας μέχρι 15 ημέρες (κατά 1.032 άτομα).
* Κατά τομέα οικονομικής δραστηριότητας, η μεγαλύτερη αύξηση παρατηρήθηκε στον τομέα των ξενοδοχείων κατά 2.330 άτομα.
* Κατά επαρχία, η μεγαλύτερη αύξηση καταγράφηκε στην επαρχία Αμμοχώστου κατά 1.708 άτομα.

Γ. ΝΕΕΣ ΕΓΓΡΑΦΕΣ[[3]](#footnote-3) ΑΝΕΡΓΩΝ ΚΑΤΑ ΕΠΑΡΧΙΑ ΚΑΙ ΜΗΝΑ

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Μάιος  2021 | Ιούνιος  2021 | Ιούλιος 2021 | Αύγουστος  2021 | Σεπτέμβριος  2021 | Οκτώβριος 2021 | Νοέμβριος  2021 |
| Λευκωσία | 600 | 1404 | 1787 | 1290 | 1250 | 1401 | 1068 |
| Λάρνακα | 240 | 666 | 705 | 490 | 562 | 724 | 985 |
| Αμμόχωστος | 84 | 222 | 215 | 130 | 187 | 280 | 1861 |
| Λεμεσός | 514 | 1238 | 1423 | 1157 | 914 | 1382 | 1070 |
| Πάφος | 191 | 401 | 585 | 652 | 507 | 787 | 774 |
| ΣΥΝΟΛΟ | 1.629 | 3.931 | 4.715 | 3.719 | 3.420 | 4.574 | 5758 |

Δ. Συνοπτική παρουσίαση των Εξελίξεων στην Αγορά Εργασίας κατά επαρχία τον ΝΟΕΜΒΡΙΟ του 2021 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό  (Μέσος Όρος Α’, Β’ & Γ’ Τριμήνου 2021) | 464.159 | 183.666 | 131.000 | 76.388 | 25.583 | 47.513 |
| Σύνολο Ανέργων  Μεταβολή  (Πίνακας 3) | 13977  -18991 ή  -58% | 4008  -5127 ή  -56% | 3496  -4288 ή  -55% | 2248  -3704 ή  -62% | 2394  -3238 ή  -57% | 1831  -2634 ή  -59% |
| Άνεργοι Ελληνοκύπριοι  Μεταβολή  (Πίνακας 9) | 9235  -12283  -57% | 3135  -3962  -56% | 2458  -2955  -55% | 1629  -2563  -61% | 1096  -1579  -59% | 917  -1224  -57% |
| Άνεργοι Ευρωπαίοι  Μεταβολή  (Πίνακας 9) | 2931  -4188 ή  -59% | 474  -582 ή  -55% | 603  -782 ή  -56% | 405  -744  -65% | 1064  -1257 ή  -54% | 385  -823 ή  -68% |
| Άνεργοι Αλλοδαποί  Μεταβολή  (Πίνακας 9) | 618  -1690 ή  -73% | 115  -355 ή  -76% | 141  -408 ή  -74% | 106  -309 ή  -74% | 154  -336 ή  -69% | 102  -282  -73% |
| Νέες Κοινοποιηθείσες κενές θέσεις  (Πίνακας 14) | 3169 | 1154 | 1077 | 508 | 78 | 352 |
| Ενεργές κενές θέσεις  (Πίνακας 15) | 13005 | 4019 | 4223 | 2339 | 966 | 1458 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΝΟΕΜΒΡΙΟΣ 2021

Α. Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες, δηλαδή οι μακροχρόνια άνεργοι, τον Νοέμβριο του 2021, έφτασε στα 2.418 άτομα σημειώνοντας μείωση κατά 9.288 άτομα ή 79,3% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 17% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 369 άτομα ή 13,2% [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 3.609 άτομα τον Νοέμβριο του 2021 σημειώνοντας μείωση κατά 16.454 άτομα ή 82,0% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 26% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 457 άτομα ή 11,2% [βλέπε πίνακα 26].

Β. Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας (896 άτομα ή 37%), ακολουθούν οι επαρχίες Λεμεσού (552 άτομα ή 23%), Λάρνακας (375 άτομα ή 16%), Πάφου (405 άτομα ή 17%) και Αμμοχώστου (190 άτομα ή 8%) [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι υπάλληλοι γραφείου (528 άτομα), οι απασχολούμενοι στην παροχή υπηρεσιών και πωλητές (467 άτομα), οι ανειδίκευτοι εργάτες, χειρωνάκτες και μικροεπαγγελματίες (441 άτομα) και οι νεοεισερχόμενοι (363 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (630 άτομα ή 26,1%), στον τομέα του εμπορίου (462 άτομα ή 19,1%), στους νεοεισερχόμενους (363 άτομα ή 15,0%) και στον τομέα των υπηρεσιών παροχής καταλύματος και εστίασης (326 άτομα ή 13,5%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 1.890 άτομα ή 78%) και ακολουθούν με πολύ μικρότερους αριθμούς οι Ευρωπαίοι πολίτες (με 175 ή 7%), τα άτομα με καθεστώς συμπληρωματικής προστασίας (με 165 άτομα ή 7%), οι αλλοδαποί (με 101 άτομα ή 4%) και οι Πόντιοι με ελληνικό διαβατήριο (με 45 άτομα ή 2%) [βλέπε πίνακα 30].

Όσον αφορά τους Ευρωπαίους πολίτες (175 άτομα), οι περισσότεροι είναι Έλληνες (42 άτομα) , Βούλγαροι (37 άτομα) ή Ρουμάνοι (36 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Παρατηρητήριο Αγοράς Εργασίας

Τμήμα Εργασίας

Δεκέμβριος 2021

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2021 registered unemployed-monthly figures\November 2021\ΚΕΦΑΛΑΙΟ Ι ΙΙ -November 2021 f.docx

1. Πηγή: EUROSTAT. Αφορά σε ανεργία που υπολογίστηκε αξιοποιώντας την Έρευνα Εργατικού Δυναμικού και τα στατιστικά στοιχεία της Εγγεγραμμένης ανεργίας. Τα στοιχεία είναι διαθέσιμα με ένα μήνα καθυστέρηση. Δεν υπάρχουν νεότερα στοιχεία. [↑](#footnote-ref-1)
2. Πηγή: Στατιστική Υπηρεσία της Κυπριακής Δημοκρατίας. Κυριότερα Αποτελέσματα , 3ο τρίμηνο 2021 . [↑](#footnote-ref-2)
3. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-3)